Litt verbtrening:

**FORTID NÅ FREMTID**

**NÅTID:  
Presens:**

* Vi bruker presens om det som skjer nå.
* Vi bruker presens om det som skjer om igjen og om igjen. (Hver gang…)

-------------------------------------------

Fortelling 1:

Isak **står** opp klokka sju. Først **går** han på badet for å vaske seg og pusse tennene.

Deretter **går** han på kjøkkenet for å lage frokost. Han **koker** vann til en kopp te eller en kopp kaffe.

Så **spiser** han og **drikker** te og juice. Til slutt **må** han rydde, pusse tennene og gå ut. Han **går** til skolen klokka kvart på åtte. På skolen **har** han norsk i 1. time. Klassen **leser** norsk og snakker norsk. I andre time **har** han samfunnsfag.

-------------------------------------------

**FYLL UT TABELLEN FØR DU BEGYNNER:**

|  |  |  |  |
| --- | --- | --- | --- |
| **Infinitiv** | **Presens** | **Preteritum** | **Perfektum** |
| å stå |  | sto | har |
| å gå |  |  | har |
| å koke |  |  | har |
| å spise |  |  | har |
| å drikke |  |  | har drukket |
| å måtte | må | måtte | har måttet |
| å ha | har |  | har hatt |

**FORTID - PRETERITUM**

**Oppgave 1:**  
Skriv fortellingen om Isak i **preteritum**: De verbene som er med **fet** skrift må du skrive i fortid.

**Start slik:**

Isak **sto** opp klokka sju i går. Først gikk…….

**FRAMTID:**

|  |  |
| --- | --- |
| **Modalt hjelpeverb** | **Betydning** |
| Jeg **vil** spise. | Jeg har lyst til å spise. |
| Jeg **skal** spise. | Jeg har bestemt meg for å spise. |
| Jeg **må** spise. | Jeg er nødt til å spise.  Jeg er veldig sulten. |
| Jeg **bør** spise mye grønnsaker. | Det er bra for meg å spise grønnsaker. Det er sunt. |
| Jeg **kan** bruke datamaskin. | Jeg vet hvordan det gjøres. |
| Hun **kan** kjøre bil. | Hun vet hvordan og hun har sertifikat. |

Fortelling 2:

**Fortelling om framtid, for eksempel hva Isak skal gjøre i morgen:**

-------------------------------------------

Jeg **skal stå** opp klokka sju i morgen. Jeg **må stå** opp tidlig fordi jeg skal på skolen. I første time **skal** jeg **ha** norsk og vi har samfunnsfag i andre. Skolen begynner klokka kvart over åtte, så jeg **bør gå** hjemmefra kokka halv åtte. Vi **skal ha** diktat i norsktimen og jeg tror vi **skal snakke** om valget i samfunnsfag-timen.

Vi slutter skolen klokka to og da **skal** jeg **gå** hjem. Nå **kan** jeg **snakke** litt norsk. Jeg vet hvordan jeg **kan lage** setninger på norsk. Men jeg **må** **tenke** både når jeg snakker og skriver.

-------------------------------------------

**Oppgave 2:**

Skriv denne fortellingen på nytt og skift ut ordet jeg med et navn som du velger selv: **Laila, Sara, Daniel….**